Caral

Caral eller Den hellige byen Caral-Supe er et stort arkeologisk sted i Supe-dalen i Lima‑regionen, Peru, omtrent 180 km nord for Lima. Caral er den eldste kjente byen i Amerika, datert til ca. 3000 f.Kr. og 1600 f.Kr. Område er på 626 hektar, med en buffersone på over 14 000 hektar. Den var hovedsenteret for Caral‑kulturen, også kalt Norte Chico‑kulturen, som utviklet seg samtidig med de tidligste sivilisasjonene i Mesopotamia og Egypt. Byen hadde monumentale pyramider, seremonielle plasser og avansert urban planlegging, men ingen tegn til krigføring er funnet. Pyramidene er omtrent fra samme tid som pyramider i Egypt. I 2009 ble Caral oppført på UNESCOs verdensarvliste. Utgravninger Arkeologer har utført forskningsarbeid i den hellige byen Caral siden 1994. De har klart å identifisere 25 bosetninger som tilhører Caral-kulturen mellom Supe-dalen og Huaura. Stedet tiltrekker seg oppmerksomhet takket være sine monumentale pyramideformede bygninger, som Edificio Piramidal Mayor, som er mer enn 29 meter høy. Den ble bygget i terrasseform, laget av steiner holdt sammen med leire og grusmørtel, og har en senket sirkulær plass. Hallene og rommene deres var laget av quincha. For pussing og maling brukte de leire i forskjellige farger: gul, hvit, rød og beige. Historie Caral var bebodd mellom omtrent 3000 f.Kr. og 1600 f.Kr., og den sentrale delen av byens dekker et område på 66 hektar. Kjerneområde med 32 offentlige bygninger og flere boligkomplekser og to perifere områder, hvorav det ene grenser til Supe-dalen. Caral har blitt beskrevet av utgraverne som den eldste urbane strukturen i den nye verden. Det anslås at mer enn 3000 innbyggere bodde der, og dannet grunnlaget for Caral-kulturen, som spredte seg over flere bosetninger langs den peruanske kysten. Pyramidene i Caral ble bygget så tidlig som rundt 2600 f.Kr. Byggingen av bygningene anslås å ha fortsatt til rundt 2000 f.Kr. Dette gjør dem sammenlignbare i alder med pyramidene i Giza i Egypt, som ble bygget mellom 2600 og 2480 f.Kr. Caral-kulturen ble etterfulgt av Chavin-kulturen i 900 f.Kr. Referanser